CELEX: C2005/171/11
Language: et
Date: 2005-07-09 00:00:00
Title: Kohtuasi C-167/05: Euroopa Ühenduste Komisjoni 14. aprilli 2005. aasta hagi Rootsi Kuningriigi vastu

9.7.2005   
            
            
               ET
            
            
               Euroopa Liidu Teataja
            
            
               C 171/6
            
         Euroopa Ühenduste Komisjoni 14. aprilli 2005. aasta hagi Rootsi Kuningriigi vastu
   (Kohtuasi C-167/05)
   (2005/C 171/11)
   Kohtumenetluse keel: rootsi
   Euroopa Ühenduste Komisjon esitas 14. aprillil 2005 hagi Rootsi Kuningriigi vastu. Euroopa Komisjoni esindajad on L. Ström van Lier ja K. Gross, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               1)
            
            
               tuvastada, et kuna Rootsi Kuningriik kaitses kaudselt siseriikliku maksustamisega teistest liikmesriikidest imporditud veini arvel Rootsis toodetud õlu, on Rootsi Kuningriik rikkunud EÜ artikli 90 teisest lõigust tulenevaid kohustusi;
            
         
               2)
            
            
               mõista kohtukulud välja Rootsi Kuningriigilt.
            
         Õiguslikud alused ja peamised argumendid
   Rootsis müüb tavatarbijale alkohoolseid jooke riikliku jaekaubanduse monopol Systembolaget AB. Systembolaget AB müüb nii kanget õlu ehk kangemat kui 3,5 % alkoholisisaldusega õlu kui ka veine. Kergemaid, keskmise hinnatasemega veine peetakse kange õllega võrdseks.
   Õlu on maksustatud alkoholiaktsiisiga, mille määr on tavaliselt tunduvalt madalam veinile kohaldavast määrast. Valikuliselt kohaldatava aktsiisi õigustamiseks pole esitatud ühtegi põhjendust. Maksustamise erinevus mõjutab vastavate toodete hinda. Hinnaerinevus suureneb toodetele kohaldatava 25 % käibemaksu võrra.
   Vastavate toodete hinda mõjutav maks võib moonutada toodete vahelist konkurentsi ning siseriiklik valikuliselt kohaldatav aktsiis tugevdab siseriiklikke tarbimisharjumusi, vähendab võimalikku veini tarbimist ning tõenäoliselt kaitseb kaudselt seeläbi veini arvel õlu.